Di tkuzunt, ad nerr tuggi, ad nessired leḥwal, ijeqḍuren n wakal, ad neddem aseqfel ad nettḥukku yis d win i d ṣṣabun-neɣ, imir ad neddem aseqfel, taseksut, tuggi, ad neftel seksu, seksu-nni issa abelluḍ ad t-neftel di tbaqit, llant tbuqalin i waman, iẓyaren ad ten-ttebbaba ɣef izugar-neɣ ad narem, Iẓyaren-agi d ajeqḍur meslen qedden ad ten-ttebibbi. Zik ad d-nawi amḍuṛ si lexla wagi n tneqlin ad iɣli mi ara yili urad i yewwi lexrif, ad yeɣli sin ad nṛuḥ ad tid-nelqeḍ ad t-nezzu sin ad t-nawi ɣer tessirt ad t-id-neẓḍ. Axaluḍ: Ad nessif timẓin. Akarfanni ad nekkes seg temẓin ad t-nekkes ad t-id-neẓḍ ad t-nečč, ad neddez afexsi, abelluḍ mi ara 135